《日西落行》
元代·刘崧

日西落，月东生，乌鸦绕天飞且鸣。鸦飞来宿府中树，府官坐衙不归去。

暮归独宿公房西，柰尔哑哑中夜啼。五更鸦鸣月未堕，披衣又向衙中坐。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。